
ŽIVOT 


MLADI ISPOSNIK 

Već samo sjećanje na Antuna velik je dobitak. 
Ni vi se nećete tom čovjeku samo diviti, već ćete 
se povoditi za njim; jer njegov je život odličan 
uzor isposništva. Antun je bio Egipćanin i po¬ 
tjecao od plemenitih i imućnih roditelja. Budući 
da su oni sami bili kršćani, bio je i on kršćanski 
odgajan. S roditeljima je posjećivao crkvu i po¬ 
zorno slušao čitanja, kako bi se njima okoristio. 
Kad mu je bilo oko 20 godina, šest mjeseci 
nakon smrti svojih roditelja, išao je kao obično u 
crkvu i zadubivši se u misli razmišljao kako su 
apostoli sve ostavili i slijedili Spasitelja i kako 
su vjernici po Djelima apostolskim prodali što 
su posjedovali, a novac dali apostolima da 
podijele siromasima. S takvim je mislima ušao u 
Božju kuću i dogodilo se da se tamo upravo 
čitalo Evanđelje, kako je Gospodin rekao 
bogatom mladiću: „Ako želiš biti savršen, hajde 
prodaj što imaš i podaj novac siromasima, pa ćeš 
imati blago na nebu! Onda dođi i slijedi me“. 
Antunu je bilo kao da se to čitalo radi njega. 

Odmah je otišao i podijelio svoje imanje 
stanovnicima svog zavičajnog mjesta. Svoju 
je pokretnu imovinu prodao i novac dao 
siromasima. 

Opet je posjetio crkvu i čuo u Evanđelju kako 
Gospodin govori: „Ne brinite se za sutra!" Tada 
više nije mogao dulje čekati. Svoju je malu 
sestru povjerio na odgoj pouzdanim djevicama; 
a on se svim žarom predao isposništvu. Pri tome 
se bavio ručnim radom i dio zarade trošio za 
kruh, a ostalo za siromahe. Usrdno je molio, a pri 
čitanju Pisma bio tako pozoran da mu nije 
promakla nijedna riječ. Sve je sačuvao u sebi i 
tako mu je njegovo pamćenje nadomještalo 
knjige. 

Tako je Antun živio i svi su ga voljeli. Rado se 
pokoravao revnim monasima koje je posjećivao 
i trudio se od svakoga učiti o kreposti i ispos¬ 
ništvu. U jednoga je zapažao ljubaznost, u 
drugoga velik molitveni žar; jednom se divio 
zbog njegove ustrajnosti, drugom zbog posta i 
spavanja na goloj zemlji; u jednog je vidio 
krotkost, u drugoga velikodušnost. U svih je 
međutim opažao pobožno štovanje Krista i nji¬ 
hovu uzajamnu ljubav. Ispunjen svim tim da u 

sebi pokazuje vrline svih njih. Prema svojim 
vršnjacima nije bio svadljiv, samo nije želio u 
boljemu biti drugi. A to je postigao na taj način 
da nije nikoga vrijeđao ni povrijedio, već je 
svima donosio radost. Svi su ga nazivali Božjim 
miljenikom i voljeli ga, jedni kao sina, drugi kao 
brata. 


POBJEDNIK NAD ĐAVLOM 

Đavao, pun mržnje i zavisti, nije međutim 
mogao podnijeto da u nekog mladog čovjeka 
vidi tako nepokolebivu nakanu. Zato gaje počeo 
odvraćati od isposništva time što je u njemu 
budio sjećanje na njegov posjed, skrb za nje¬ 
govu sestru, pohlepu za novcem i častoljublje, 
uživanje u hrani i na sve one druge radosti 
života, stalno mu ukazujući na to kako je 
zapravo teško živjeti kreposno, jednom riječju, 
izazvao je snažnu buru u njegovoj nutrini. 
Đavao mu je nabacivao prljave misli, ali Antun 
ih je uspio rastjerati molitvom. Jadni se đavao 
čak pojavljivao noću kao žena, želeći ga zavesti. 
Antun je međutim mislio na Krista i po njemu 
darovanu plemenitost duše i tako ugasio vruću 

žeravicu. Zao gaje neprijatelj pokušavao obma¬ 
nuti pokazujući mu prednosti požude, ali on je 
dobro znao za prijetnju vječnim ognjem i izašao 
iz svih kušnji netaknut. Tako se dakle sve 
događalo na sramotu za opakog neprijatelja. 
Njega, koji se drznuo željeti svim sredstvima 
postati jednak Bogu, izvrgnuo je ruglu jedan 
mladić. On koji je bahato prezirao Tijelo i Krv, 
bio je pobijeđen od čovjeka u tijelu. Jer njemu je 
pomogao Gospodin koji je za nas postao tijelom 
i koji je tijelu dao pobjedu nad đavlom, taiko da 
svatko tko se istinski borio može reći: „Ne ja, 
nego milost Božja sa mnom" (1 Kor 15,10). 

Antun koji je iz Svetoga pisma naučio da su 
lukavštine opakog neprijatelja mnogostruke, 
predao se svom snagom uvježbavanju u ispos- 
ništvu. Sve je više pokoravao svoje tijelo i 
promišljao kako bi se mogao naviknuti na još 
stroži način života. Veoma je često provodio 
čitave noći bez sna. Hranu je unosio u sebe samo 
jednom dnevno poslije zalaza sunca, a često 
je jeo samo svaka dva ili čak samo svaka četiri 
dana; živio je od kruha i soli, a kao piće mu je 
služila samo voda. 0 mesu i vinu uopće je 
suvišno govoriti, jer se to nije nalazilo ni u 

drugih pobožnih ljudi. Antunu je za spavanje 
bila dovoljna prostirka od rogožine, ali je 
najčešće otpočinuo na goloj zemlji. Mladim 
ljudima dolikuje, govorio je on, da spremno i s 
revnošću čine pokoru, umjesto da teže za svim 
onim stvarima koje oslabljuju tijelo. Snaga duše 
velika je samo onda ako je požuda tijela slaba. 
Antun nije želio ni put do kreposti mjeriti po 
vremenskoj mjeri, već se, kao da svakodnevno 
iznova počinje s isposništvom, trudio oko posti¬ 
zanja savršenosti, uvijek ponavljajući riječi 
apostola: „Zaboravljajući Stoje nazad, pružajući 
se prema onom Stoje naprijed" (Fil 3,13). Kao 
da počinje uvijek iznova, revno se trudio načiniti 
od sebe onakvoga kakav se trebao pojaviti pred 
Bogom, čistog srca i spreman pokoravati se 
Božjoj volji i ničijoj drugoj. 

Tako se dakle Antun svim žarom borio 
da ostvari svoj ideal. Tako je jednog dana otišao 
do pećinskih grobova koji su se nalazili daleko 
od sela. To zao neprijatelj nije više izdržao. U 
strahu da Antun želi uskoro ispuniti i pustinju 
svojim isposništvom došao je noću s mnoštvom 
zlih duhova. Đavlu je lako u njegovim opakim 
nakanama poprimiti sva moguća obličja. I tako 

su oni tukli Antuna, stvarajući pritom toliku 
buku da se činilo kao da su uzdrmali čitavo to 
mjesto. Antun koga su izbičevali i izboli zacijelo 
je osjećao silnu bol, ali je bez drhtanja i budan u 
svojoj duši ležao na zemlji i uzviknuo: „Ako ste 
se odvažili protiv mene, samo dođite. Jer za nas 
je čvrsti zid vjera u našega Gospodina." 

A Gospodin nije zaboravio njegovu borbu. 
Kad je Antun pogledao gore, vidio je otvoren 
prostor na koji je pala sunčana zraka. Zli su 
duhovi smjesta nestali, a njegova je tjelesna bol 
odmah prestala. Tada je začuo glas: „Antune, 
bio sam ovdje da vidim tvoju borbu. Budući da 
si izdržao i nisi podlegao, uvijek ću ti priteći u 
pomoć i učiniti te slavnim". Čuvši to Antun je 
ustao i molio i dobio toliku snagu da se osjećao 
mnogo jačim nego prije. Bilo mu je oko 35 
godina. 


OTAC PUSTINJE 

Dan kasnije izašao je iz pećinskog groba, 
ispunjen još većim strahopoštovanjem prema 
Bogu i još većim žarom da ustraje na svom putu. 
Zatim je otišao nekom mudrom starcu i zamolio 


10 



ga da pođe s njim u pustinju, ali je taj to odbio, 
jer je već bio prestar. Tada je Antun otišao sam 
na brdo, pronašao napuštenu utvrdu i odlučio se 
tu nastaniti. Gotovo 20 godina živio je tamo kao 
isposnik, posve sam i tek je rijetko viđao druge 
ljude. 

Mnogi su međutim silno željeli oponašati ga 
u njegovoj pokori, a poznanici su se ondje poja¬ 
vili i čak silom razvalili vrata. Antun je tada 
izašao kao iz svetišta, upućen u duboke tajne i 
pun oduševljenja za Boga. Kad su ga ugledali, 
čudili su se da se na njemu nisu primjećivali 
tragovi posta i borbe sa zlim duhovima. Bio je 
onakav kakvog su ga poznavali prije nego što 
se povukao u osamu. Nije bio ni mrzovoljan ni 
razuzdan od radosti i nije ga zbunio pogled na 
veliko mnoštvo ljudi. Mnoge od nazočnih koji 
su imali neku tjelesnu tegobu izliječio je 
gospodin po njemu, druge je oslobodio zlih 
duhova. Antunu je dao i ljubaznost govora i tako 
je on utješio mnoge ožalošćene, izmirio mnoge 
zavađene, tako da su čak postali prijatelji, ali 
svima je rekao da ništa zemaljsko ne smiju 
pretpostaviti ljubavi prema Kristu. Mnoge je na¬ 
govorio da se posvete životu pustinjaka. I tako 

su i u goiju nastali samostani kojima je svima 
upravljao poput oca i pustinja se naselila mona¬ 
sima koji su sve ostavili i time se predbilježili 
za život na nebu. 

UČITELJ KREPOSTI 

Svojim okupljenim monasima koji su željeli 
njegovu pouku govorio je sljedeće: 

Prije svega zajedničko se djelovanje treba 
usmjeriti na to da ne popustite kad ste jednom 
započeli s isposništvom. Ljudski je život veoma 
kratak ako se usporedi s budućom vječnošću. 
Čitav naš zemaljski život nije ništa prema vječ¬ 
nom životu. Ustrajemo li i stotinu godina u 
isposništvu, neusporedivo je to s vječnošću. 
A odreknemo li se svoga smrtnog tijela, dobit 
ćemo natrag besmrtno. 

Nećemo dakle popuštati niti misliti da činimo 
nešto veliko. A isto tako nećemo na svijet gledati 
kao da smo se odrekli velikih stvari. Čak i da 
smo gospodari čitave zemlje, to bi ipak bilo bez¬ 
vrijedno prema nebeskoj vladavini. Zašto da se 
radi kreposti ne odreknemo zemaljskog imetka, 
kako bismo zadobili nebesko kraljevstvo? 

Kakav je dobitak nešto steći što ne možemo 
ponijeti sa sobom? Zašto ne bismo radije stjecali 
ona dobra što ih možemo ponijeti sa sobom, 
kao što su mudrost, pravednost, umjerenost, 
hrabrost, uviđavnost, ljubav, briga za siro¬ 
mašne, vjera u Krista, krotkost i gostoljubivost? 
Stječemo upravo to i tada ćemo vidjeti da nam 
jedino to daje pravo da budemo gosti u zemlji 
krotkih. 

Živimo li tako kao da bismo svakoga dana 
trebali umrijeti, tada nećemo griješiti. Naš je 
život po prirodi nesiguran i svakodnevno nam 
se dariva po providnosti. Živimo li po tome, 
nećemo griješiti, nećemo postavljati nikakve 
zahtjeve, imati prohtjeve, nećemo se na nikoga 
ljutiti, nećemo zgrtati blaga na zemlji, već ćemo 
radije živjeti veoma skromno u svakodnevnom 
iščekivanju smrti i sve ćemo opraštati; nećemo 
se dati zarobiti od nečiste požude, već ćemo se 
ostaviti toga kao nečeg prolaznog, uvijek puni 
žara za borbu i pogleda upravljena na dan Suda. 

Kad slušate o kreposti, nemojte se obes¬ 
hrabriti ili čak prestrašiti; ta ona nije daleko 
ili izvan nas. Pogani projedre morem, da bi 
prikupili znanje i stekli spoznaje. Nama nije 

međutim potrebno napustiti zavičaj radi nebes¬ 
kog kraljevstva niti ploviti morem radi kreposti. 
„Kraljevstvo je nebesko u vama“, kaže Gospo¬ 
din. Za krepost je dakle potrebno samo daje mi 
sami želimo, jer je ona u nama i nastaje iz nas. 
Krepost se sastoji u tome da duša ima u sebi ono 
razumno, kako je primjereno njezinoj naravi. 
Ona se nalazi u svom prirodnom stanju ako 
ostane kakva je stvorena. A stvorena je u ljepoti 
i potpunom skladu. Zato Ivan kaže: „Porav¬ 
najte svoje putove!“ U čestitosti duše sastoji 
se njezino prirodno, istinsko stanje. 

Posao nije dakle težak. Ostanimo onakvi 
kakvi smo stvoreni po Bogu, tada ćemo moći 
ustrajati u kreposti. Mislimo li međutim na zle, 
nečiste stvari, tada ćemo biti i doživljeni kao 
zli. Stoga želimo dakle očuvati dušu Gospodinu 
kao povjereni nam zalog, kako bi on prepoznao 
svoje djelo, da je onakvo kakvog ga je on sam 
stvorio. Trebamo se boriti da nas ne nadvlada 
srdžba ili požuda. Jer požuda svjedoči o grijehu, 
a grijeh donosi smrt. Budemo li tako živjeli, 
sigurno ćemo sačuvati promišljenost i oprez i 
znati budno paziti na svoje srce. 

Mi imamo snažne i lukave neprijatelje, 
zle duhove. Nijedno ih mjesto ne sprečava da 

vrebaju na nas, i ni za čim ne teže toliko kao za 
tim da nanesu štetu kreposnim ljudima i onima 
koji osjećaju strahopoštovanje prema Bogu. 
Ispravan, čestit život i vjera u Boga snažno su 
oružje protiv njih. 

Kakvu nam korist donosi saznati budućnost? 
Pri tome nema ničega što pridonosi većoj 
kreposti, niti takva spoznaja pripomaže našem 
dobrom karakteru. Nikome se od nas neće suditi 
po onom što ne zna, već po onom je li očuvao 
vjeru i odano se držao Zapovijedi. 

Mi moramo od svetih naučiti kako oni 
postupaju i nasljedovati ih u njihovoj hrabrosti. 
Pogled na svece ne zavarava, jer s njima je 
Gospodin koji je naša radost. 

Dobro je poslušati apostola koji kaže: „Sami 
sebe istražujemo!** (2 Kor 13,5). Stoga svatko 
treba sebi svakodnevno polagati račun o svojim 
postupcima danju i noću. Ako je sagriješio neka 
prestane s tim, ako nije neka se međutim ne 
hvali, već ustraje u dobrom i nikada se ne preda 
bezbrižnosti. Mi često ostajemo sami sebi skri¬ 
veni u našem vladanju i djelovanju; ali Gospo¬ 
din sve primjećuje. Njemu trebamo prepustiti 
sud. Jedno je od zaštitnih sredstava da se osi- 

guramo protiv grijeha svakako i ovo: Deka 
svatko od nas pazi na osjećaje svoje duše i bilježi 
ih, kao da ih želimo priopćiti jedan drugom. 
Budite uvjereni da ćemo prestati griješiti, pa čak 
i samo misliti nešto loše. Jer tko želi biti viđen 
kad sagriješi? Tko radije ne laže kad je sagri¬ 
ješio, jer želi ostati skriven kao takav? Kao što se 
ne bismo vladali grešno kad bismo pri tome 
vidjeli jedan drugoga, tako ćemo se čuvati ne¬ 
moralnog vladanja ako bilježimo svoje misli 
kao da ih trebamo priopćiti jedan drugome, jer 
se bojimo biti prepoznati kao grešnici. To 
bilježenje treba doći na mjesto očiju drugih 
isposnika, kako ne bismo ni pomislili nešto loše, 
nedolično, jer pri tom se bilježenju zastidimo 
kao da smo viđeni pri počinjenju grijeha. 
Budemo li tako postupali, moći ćemo pokoriti 
tijelo i biti ugodni Gospodinu, ali i onemogućiti 
lukavštine neprijatelja. 

* * * 

Antunove pouke bile su svima na radost; 
rasla je ljubav prema kreposti, a gubila se ne¬ 
marnost i oholost. Samostani su se nalazili u 

goiju poput šatora i punih božanskih zborova, 
koji su se puni žara posvetili pjevanju psalama i 
čitanju Svetog pisma, postu i molitvi, koji su se 
radovali nadi u budućnost, koji su služili djelu 
milosrđa, te njegovali uzajamnu ljubav i slogu. 
Sve je to izgledalo kao kraljevstvo za sebe, puno 
strahopoštovanja prema Bogu i pravednosti; i 
nije bilo nikoga tko je činio nepravdu ili trpio. 
Bilo je to mnoštvo isposnika, a misli svih bile su 
upravljene samo na jedno, na krepost. 


POMAGAČ U SVAKOJ NEVOLJI 

Kad su pod Maksiminovim progonom bili 
sveti mučenici odvođeni u Aleksandriju, napu¬ 
stio je Antun samostan i slijedio ih. Osjećao je 
silan poriv da i on bude svjedok krvlju. Pred 
sudom je ulagao veliki trud da vjerske borce 
osnaži pouzdanjem i brinuo se za njih do njihova 
svršetka. Kad je sudac zamijetio njegovu hrab¬ 
rost i srčanost, zabranio mu je da se pojavljuje 
pred sudom. Ali Antun se nije obazirao na to, 
već je i dalje služio svjedocima vjere kao da je 

bio s njima uhićen; jer on je sebi isto tako želio 
mučeništvo i boljelo ga je da nije smio svje¬ 
dočiti. Gospodin ga je međutim sačuvao radi 
našega spasa, da bude u isposništvu za mnoge. 

On je želio podnositi bol zajedno s onima koji 
su trpjeli i s njima je molio. Gospodin gaje često 
uslišavao. Kad je bio uslišan nije se hvalisao; 
kad nije bio uslišan, nije negodovao, već je za¬ 
hvaljivao Gospodinu. Bolesne je tješio i ulije¬ 
vao im vjeru da je izlječenje samo u Božjim 
rukama. Nevoljnici su i njegove riječi primali 
kao liječenje i od njega učili strpljivo i nepo¬ 
kolebivo ustrajati. 

Druge koji su mu dolazili tako je uvjerljivo 
i oštro opominjao da su odmah zaboravili svoje 
prepirke i neprijateljstva. Zlostavljane je tako 
štitio da se moglo misliti kako je on taj koji trpi. 
U tolikoj je mjeri bio posrednik spasa da su 
mnogi ljudi, vojnici i imućni, zbacili sa sebe 
teret svjetovnog života i postali monasima. On 
je zapravo bio liječnik koga je Bog darovao 
Egiptu. Tko je došao k njemu tužan, a da se nije 
vratio kući pun radosti? Tko je došao uplakan 
zbog svojih umrlih a da tada nije odmah 
zaboravio svoju bol? Tko je došao pun srdžbe. 

a da ona nije bila preobražena u prijateljske 
osjećaje? Tko je došao siromašan i obeshrabren 
a da, nakon što je slušao i gledao Antuna, nije 
prezreo bogatstvo i tješio sebe svojim siro¬ 
maštvom? Ako je k njemu došao neki monah, 
koji je bio nemaran i mlitav u svom djelovanju, 
nije li tada bio odjednom ispunjen onim pravim 
žarom nužnim za predano vršenje svoje službe? 
Tko je došao k njemu mučen dvojbama a da mu 
on nije umirio dušu? Svatko se vratio kući tako 
reći pomazan po njemu i pun dobre volje, a na 
odlasku je bio ispraćen kao što otac ispraća sina. 

Često je već mnogo prije znao tko će doći 
k njemu, pa čak i razlog zbog čega će doći. 
Ali ipak je svakoga molio da se ne divi njemu 
nego Gospodinu, jer je On nama ljudima daro¬ 
vao milost da ga spoznamo. 


STUP VJERE 

U poniznosti svoga srca visoko je štovao 
Crkvu i njezin red i želio da svaki svećenik bude 
po časti ispred njega. Pred biskupima i prez¬ 
biterima nije propuštao nakloniti se; a kad bi 

došao neki đakon radi moralnog uzdizanja, tada 
je s njim razgovarao o onom što je bilo korisno; 
ali pri molitvi je njemu ostavljao prednost. 

Antunova je vjera bila nadasve vrijedna 
divljenja. Nikada se nije družio sa šizmaticima, 
manihejcima ili drugim hereticima, osim kad ih 
je opominjao da se vrate pravoj pobožnosti. 
Tako se gnušao i nad pogrešnim naukom arije- 
vaca i sve odvraćao da ne prihvate njihovu krivu 
vjeru. Kad su jednom širili laž da on misli 
jednako kao oni, to ga je silno ozlovoljilo, te 
je na poziv biskupa i braće sišao s brda, otišao je 
u Aleksandriju i izjavio da je ta hereza preteča 
antikrista. A narod je poučavao; ,3udite po¬ 
božni kršćani. A oni koji poučavaju daje Božji 
Sin stvorenje, ne razlikuju se ni u čemu od 
pogana koji služe stvorovima umjesto Stvo¬ 
ritelju. Budite uvjereni da se svaki stvor ljuti 
na njih zato što Gospodara svemira, po kome je 
sve nastalo, ubrajaju među stvorenja." Svi su se 
vjernici radovali vidjeti Antuna. Čak su i pogani 
dolazili u crkvu i govorili: „Želimo vidjeti 
Božjeg čovjeka. I u tih je samo nekoliko dana 
toliko njih postalo kršćanima kao inače ni u 
godinu dana. 

Antun je bio veoma mudar: oštrouman 
čovjek, iako nije imao obrazovanja. Jednom su 
ga došli iskušati poganski filozofi. Željeli su 
raspravljati s njim o našoj vjeri i navješćivanju 
božanskog križa. Antun im je rekao: „Što je 
ljepše, svjedočiti za križ ili se pozivati na vaše 
bogove pri opravdanju preljuba i obeščašćenja 
dječaka? Mi smo vođeni našom vjerom i hrab- 
rošću da se ne bojimo smrti, a vi ste vođeni 
neobuzdanom razuzdanošću. Što je bolje, govo¬ 
riti daje Božja riječ za dobrobit ljudi poprimila 
ljudsko tijelo, kako bi Bog bio u ljudskom 
obličju među ljudima, te dijelio s njima i njihovu 
smrtnost, ili u nerazumnom biću oponašati bo- 
žansko, štujući životinje i klanjajući im se? 

Kako to da se rugate križu, ali se ne divite 
uskrsnuću? Zašto šutite o buđenju mrtvih, o 
slijepcima koji su progledali, uzetima i gubav- 
cima koji su bili izliječeni, o hodanju po vodi i 
drugim znakovima i čudesima koji nisu doka¬ 
zivali Krista samo kao čovjeka već kao Boga? 

Tajna kršćana nije u ispraznom poganskom 
mudrovanju, već u snazi vjere koju nam je dao 
Bog po Isusu Kristu. A da se uvjerite daje naša 
vjera učinkovita, pogledajte oko sebe! Vi se 

doduše izrugujete Kristovu nauku, carevi zbog 
njega vrše progon, ali on je ispunio svijet. Kada 
je spoznaja Boga tako usplamtjela? Kad se tako 
snažno pokazivala uzdrživost i djevičanska 
krepost? Kad se smrt smatrala tako nevažnom 
kao od vremena kad se pojavio Krist? U to ne 
sumnja nitko tko misli na mučenike koji se radi 
Krista nisu bojali smrti, tko promatra djevice 
Crkve koje su radi Krista očuvale svoje tijelo 
čistim i neokaljanim. Već su to dovoljno znakovi 
za to da je jedino kršćanska vjera istinsko što¬ 
vanje Boga.“ 


SLAVNI SVRŠETAK 

Providnošću poučen o svršetku svoga života, 
rekao je braći: „Ovo je moj posljednji posjet 
vama; jer vrijeme je da i ja odem s ovoga svijeta, 
ta već mi je gotovo 105 godina. „Monasi su 
zaplakati i zagrlili starca koji je s njima razgo¬ 
varao pun radosti, kao da iz tuđine odlazi u svoj 
zavičaj. Opomenuo ih je da ne popuštaju u 
pokori, već žive tako kao da će sutra umrijeti. 
Žurno se oprostio i uputio na brdo, gdje je poslije 


22 



nekoliko mjeseci obolio. Tada je pozvao dvojicu 
svojih prijatelja koji su mu služili s obzirom 
na njegovu dob, i naložio im: „Sahranite moje 
mrtvo tijelo pod zemlju, tako da nitko osim vas 
ne zna za to mjesto. A sad zbogom, djeco, 
jer Antun odlazi na onaj svijet.“ Zatim je is¬ 
pružio noge, ljubazno ih pogledao i vedra lica 
izdahnuo. 

Tako je završio Antunov zemaljski život. 
Svi su se divili tom svetom čovjeku čiju je dušu 
Bog silno ljubio. Antun nije postao poznat 
svojim djelima i svjetovnom mudrošću i umije¬ 
ćem, već jedino svojom pobožnošću. Nitko neće 
poreći da je to Božja milost. Kako bi se čulo 
o njemu koji se skrivao na svom brdu - u 
Španjolskoj, Galiji, u Rimu i Africi - ako nije 
Bog taj koji svoje proslavlja? Koliko god sveci 
žive skrovito i žele ostati skriveni, Gospodin ih 
ipak pokaže svima kao blistave luči, kako bi se 
spoznalo da njegove zapovijedi mogu čovjeka 
dovesti do savršenosti, i kako bi se nastojalo s 
mnogo žara i nepokolebivo ići putem kreposti. 

POTICAJ SVETOM AUGUSTINU 


Jednoga dana došao je k meni i Alupiju 
izvjesni Potincian, afrički zemljak, koji je vršio 
visoku službu pri dvoru. Sjeli smo da pora¬ 
zgovaramo. On je slučajno ugledao na stolu 
knjigu, otvori je i našao apostola Pavla. 
Nasmiješio mi se i čestitao mi. Kad sam mu 
rekao da tim tekstovima posvećujem najveću 
pažnju, poveo se razgovor o egipatskom mo¬ 
nahu Antunu, čije je ime bilo veoma štovano, 
ali je nama tada bilo nepoznato. Slušali smo 
začuđeno o tako sigurno posvjedočenim čude¬ 
sima što su se tek nedavno dogodila u pravoj 
vjeri i u katoličkoj Crkvi. Zatim je govorio o 
mnoštvima samostana, običajima monaha i o 
isposničkim obitavalištima pustinje. Rekao je 
da postoji i u Milanu samostan i dobra su ga 
braća nastanjivala pod zaštitom Ambrozija. 
Mi nismo međutim znali ništa o tome. 

Pontician je dalje pričao kako je nekoć bio 
s trojicom prijatelja u Trieru u vrtovima uz 
gradske zidine, a dvojica su od njih naišla na 
neku kolibu u kojoj je prebivalo nekoliko tvojih 
sluga, o Gospodine, siromaha u duhu, čije je 

kraljevstvo nebesko. Tamo su našli i knjigu u 
kojoj je bio opisan Antunov život. Jedan je 
počeo čitati i obuzelo ga je divljenje. Ispunjen 
svetom ljubavlju i pun stida upravio je pogled 
na svoga prijatelja i uzviknuo: „Ta kaži, što će 
nam sav naš trud? Možemo li se pri dvoru nadati 
većem cilju od careva prijateljstva? Nije li tu 
sve nekako jadno i puno opasnosti? Ali Božjim 
prijateljem mogu postati odmah, ako to želim.“ 
Uznemireno je opet pogledao listove knjiga 
i dok je dalje čitao bila je njegova nutrina 
preobražena i rekao je svom prijatelju: „Odlučio 
sam služiti Bogu i počinjem s tim ovoga časa i 
na ovome mjestu: 44 Onaj je drugi odvratio da želi 
biti njegov prijatelj pri toj borbi. Tada su došli 
Ponticijan i četvrti prijatelj i molili ih da krenu 
natrag, ali su im ova dvojica priopćila svoju 
odluku i ostala u kolibi. Obojica su imali za¬ 
ručnice koje su na vijest o toj promjeni mišljenja 
isto tako posvetile svoje djevičanstvo tebi, 
Gospodine. 

Strašan me stid obuzeo kad sam saslušao 
Ponticiana. Kad je on otišao, predao sam se 
unutarnjem sabiranju. Kako sam kudio svoju 
dušu! Zbunjeno sam doviknuo Alupija: „Kamo 

to vodi? Neuki ustaju i osvajaju kraljevstvo 
nebesko, a mi sa svojom učenošću, mi smo 
zarobljeni u tjelesnom. 41 Pohitao sam u vrt, 
bacio se na zemlju ispod smokve i nisam mogao 
zaustaviti suze. „Koliko još dugo 44 , jadikovao 
sam u najvećoj gorčini srca, „sutra i uvijek 
iznova sutra, zašto ne odmah? Zašto ne može 
ovoga časa biti kraj mojoj sramoti? 44 

I gle, tada začujem iz susjedne kuće dječji 
glas kako pjevajući više puta ponavlja: „Uzmi 
i čitaj! 44 Razmišljao sam jesu li djeca običavala 
tako pjevati pri nekoj igri, ali nisam se dosjetio 
ničeg takvog. Tada sam obuzdao rijeku svojih 
suza i ustao. 

Nisam to mogao sebi objasniti drugačije nego 
da mi je božanski glas naložio da otvorim knjigu 
i pročitam prvo mjesto na koje naiđem. Ta o 
Antunu sam čuo da je za njega bilo presudno 
mjesto u Evanđelju na koje je naišao: „Ako želiš 
biti savršen, hajde prodaj što imaš i podaj novac 
siromasima, pa ćeš imati blago na nebu! Onda 
dođi k meni i slijedi me! 44 On se na te riječi 
odmah obratio. Stoga sam se najžumije vratio 
Alupiju; tamo su mi ležale poslanice Pavla 
Apostola. Posegnuo sam za njima, otvorio i 

pročitao ono na što mi je najprije pao pogled: 
„Hodimo pristojno kao po danu; ne u razu¬ 
zdanim gozbama i pijankama, ne u bludnosti i 
raspuštenosti, ne u svađi i zavisti, nego se obu¬ 
cite u gospodina Isusa Krista i ne brinite se oko 
tjelesnoga da ugađate pohotama!" (Rim 13,13). 

Nisam želio dalje čitati; jer svjetlo sigurnosti 
slilo se u moje srce i iščeznule su sve sumnje 
tame. Zaklopio sam knjigu i izvijestio Alupija 
o tom događaju. On je bez oklijevanja pristao uz 
moju odluku. Zatim smo otišli majci (Moniki) 
i ispričali joj što i kako se zbilo. Ona je klicala 
od radosti. 

DEVETNICA 

U ČAST SVETOG ANTUNA 
PUSTINJAKA 



Misao iz livota 


PRVI DAN 


Opat Pambo upita Antuna: „Što mije činiti ?“ 
A Antun mu odgovara: „Ne uzdaj se u svoju 
krepost. Ne brini se za stvari koje su već jednom 
učinjene. Pazi na svoj jezik i svoj trbuh.“ 

Litanije u čast sv. Antuna Pustinjaka 

Gospodine, smiluj se. 

Kriste, smiluj se. 

Gospodine, smiluj se. 

Kriste, čuj nas. 

Kriste, usliši nas. 

Oče nebeski, Bože, smiluj nam se! 

Sine, Otkupitelju svijeta, bože, smiluj nam se! 
Duše Sveti, Bože, smiluj nam se! 

Sveto Trojstvo, jedan Bože, smiluj nam se! 


Sveta Marijo, 

Sveta Bogorodice, 
Sveta Djevo Djevica, 


moli za nas! 

Sveti Antune, 
Sveti Antune, 
Sveti Antune, 
Sveti Antune, 
Sveti Antune, 
Sveti Antune, 
Sveti Antune, 
Sveti Antune, 
Sveti Antune, 
Sveti Antune, 
Sveti Antune, 
Sveti Antune, 
Sveti Antune, 
Sveti Antune, 
Sveti Antune, 
Sveti Antune, 
Sveti Antune, 
Sveti Antune, 
Sveti Antune, 
Sveti Antune, 
Sveti Antune, 
Sveti Antune, 
Sveti Antune, 
Sveti Antune, 
Sveti Antune, 


Pustinjače, 

Kristov sljedbeniče, 
pustinjski isposniče, 
ljubitelju siromaštva, 
hrabri borče Božji, 
pobjedniče zloga, 
branitelju pravovjeija, 
uzore monaha. 

Božje nadahnuće, 
evanđeoski mirotvorče, 
veseli darivatelju, 
širitelju radosti, 
uzore čistog srca, 
ukrašeni krepostima, 
tješitelju žalosnih, 
miritelju zavađenih, 
lječitelju bolesnih, 
mudri savjetniče, 
sveti pravedniče, 
učitelju umjerenosti, 
gostoljubivi mužu, 
ljubitelju siromaha, 
učitelju pokornosti, 
primjere strpljivosti, 
potporo nevoljnih. 

moli za nas! 



Sveti Antune, stazo zaiutalih, 

Sveti Antune, pomoćniče u napastima, 
Sveti Antune, slavni čudotvorče, 

Sveti Antune, brižni zagovomiče, 
Sveti Antune, zaštitniče stočara. 


8 


o 

5 


Jaganjče Božji, koji oduzimaš gijehe svijeta, 
oprosti nam Gospodine! 

Jaganjče Božji, koji oduzimaš gijehe svijeta, 
usliši nas Gospodine! 

Jaganjče Božji, koji oduzimaš gijehe svijeta, 
smilujnamse! 


Molitva 

Bože, ti si dao svetom Antunu opatu da ti 
služi osobitim životom u pustinji. Udijeli nam, 
po njegovu zagovoru, da se odričemo sami sebe 
i tebe sveudilj i nada sve ljubimo. Po Gospodinu 
našem Isusu Kristu, Sinu tvome koji s tobom 
živi i kraljuje po sve vijeke vjekova. Amen. 

Očenaš... 
Zdravo Marijo... 
Slava Ocu... 



DRUGI DAN 


Misao iz livota 

Opat Antun reče: „Upravo kao što riba ugiba 
ako ostane na suhu, tako monasi , ako ostanu 
izvan ćelija, ili prebivajući sa svjetovnim 
ljudima, izgube svoju odluku da ustraju u 
molitvi u osami. Stoga, baš kao što bi riba 
trebala ići natrag u more, tako se mi moramo 
vratiti u svoje ćelije, da ne bismo ostavši vani, 
zaboravili bdjeti nad svojom nutrinom." 

Litanije u tast sv. Antuna Pustinjaka (str. 30.) 

Molitva 

Bože, ti si dao svetom Antunu opatu da ti služi 
osobitim životom u pustinji. Udijeli nam, po 
njegovu zagovoru, da se odričemo sami sebe i 
tebe sveudilj i nada sve ljubimo. Po Gospodinu 
našem Isusu Kristu, Sinu tvome koji s tobom 
živi i kraljuje po sve vijeke vjekova. Amen. 


Oče naš... 
Zdravo Marijo... 
Slava Ocu... 

TREĆI DAN 


Misao iz života 

Neki brat, ostavivši svijet i razdijelivši siro¬ 
masima stvari koje je posjedovao, zadrži malo 
stvari za sebe. Dođe opatu Antunu. Kada je ovaj 
čuo o svemu tome, reče mu: „Ako želiš biti 
monah, idi u ono selo i kupi mesa pa ga stavi na 
svoje golo tijelo i tako se vrati ovamo. 

Kad je brat učinio sve što mu je on rekao, psi 
i ptice grabljivice trgahu mu tijelo. Kad se vratio 
starom pustinjaku, ovaj ga upita je li učinio 
onako kako mu je rekao. Brat mu pokaže svoje 
razderano tijelo. Tada mu opat Antun reče: „One 
koji se odriču svijeta, a žele zadržati novac, 
đavao napada i razdire kao tebe.“ 


Litanije u čast sv. Antuna Pustinjaka (str. 30.) 
Molitva 

Bože, ti si dao svetom Antunu opatu da ti služi 
osobitim životom u pustinji. Udijeli nam, po 
njegovu zagovoru, da se odričemo sami sebe i 

tebe sveudilj i nada sve ljubimo. Po Gospodinu 
našem Isusu Kristu, Sinu tvome koji s tobom 
živi i kraljuje po sve vijeke vjekova. Amen. 

Očenaš... 

Zdravo Marijo... 

Slava Ocu... 

ČETVRTI DAN 


Misao iz života 

Bijaše neki brat kojega su pred opatom 
Antunom svi drugi hvalili, ali kad ga je taj 
iskušao, nađe da on ne može podnijeti da ga se 
uvrijedi. Tada mu opat Antun reče: „Ti si brate, 
kao kuća s velikim, jakim vratima u koju 
kradljivci slobodno ulaze kroza sve prozore." 


Litanije u čast sv. Antuna Pustinjaka (str.30.) 
Molitva 

Bože, ti si dao svetom Antunu opatu da ti 
služi osobitim životom u pustinji. Udijeli nam, 
po njegovu zagovoru, da se odričemo sami sebe 
i tebe sveudilj i nada sve ljubimo. Po Gospodinu 
našem Isusu Kristu, Sinu tvome koji s tobom 
živi i kraljuje po sve vijeke vjekova. Amen. 

Očenaš... 
Zdravo Marijo... 
Slava Ocu... 




PETI DAN 


Misao iz Života 

Neki starci jednom dođoše opatu Antunu, 
a s njima također bijaše opat Josip. Želeći ih 
iskušati, opat Antun započeo je od najmlađeg 
ispitivati ih o značenju ovog ili onog teksta. 
Svaki od njih odgovorio je kako je najbolje 
mogao, ali im opat Antun reče: „Ipak to još 
nije sve.“ 

Nakon svih njih upita opata Josipa: „A ti? 
Što ti kažeš što ovaj tekst znači?* 4 Opat Josip 
odvrati: „Ne znam!“ Tada opat Antun reče: 
„Uistinu samo opat Josip je našao put, jer je 
rekao da ne zna.** 

Litanije u čast sv. Antuna Pustinjaka (str. 30.) 


Molitva 

Bože, ti si dao svetom Antunu opatu da ti 
služi osobitim životom u pustinji. Udijeli nam, 
po njegovu zagovoru, da se odričemo sami sebe 

i tebe sveudilj i nada sve ljubimo. Po Gospodinu 
našem Isusu Kristu, Sinu tvome koji s tobom 
živi i kraljuje po sve vijeke vjekova. Amen. 

Očenaš... 

Zdravo Marijo... 

Slava Ocu... 

ŠESTI DAN 


Misao iz života 

Opat Antun poučavaše Amonija govoreći: 
„Ti moraš napredovati još više u strahu 
Božjem" I pošto gaje izveo iz ćelije, pokaže mu 
kamen govoreći: „Idi i vrijeđaj ovaj kamen." 
Kad je on to učinio, sveti Antun ga upita je li mu 
kamen što prigovorio: „Ne", reče Amonije. Tada 
mu opat Antun reče: „Ti također moraš stići do 
tog stupnja gdje se nećeš ni za što vrijeđati." 

Litanije u čast sv. Antuna Pustinjaka (str. 30.) 

Molitva 

Bože, ti si dao svetom Antunu opatu da ti služi 
osobitim životom u pustinji. Udijeli nam, po 
njegovu zagovoru, da se odričemo sami sebe i 
tebe sveudilj i nada sve ljubimo. Po Gospodinu 
našem Isusu Kristu,Sinu tvome koji s tobom živi 
i kraljuje po sve vijeke vjekova. Amen. 


Oče naš... 
Zdravo Marijo... 
Slava Ocu... 

SEDMI DAN 


Misao iz života 

Neki mudrac upita sv Antuna: „Oče, kako mo¬ 
žeš biti tako sretan kad si lišen utjehe knjiga? 44 
Antun odvrati: „Moja knjiga, mudrače, je pri¬ 
roda stvorenih stvorova i kad god zaželim čitati 
riječi Božje, ta knjiga je preda mnom.“ 


Litanije u čast sv. Antuna Pustinjaka (str. 30.) 


Molitva 

Bože, ti si dao svetom Antunu opatu da ti 
služi osobitim životom u pustinji. Udijeli nam, 
po njegovu zagovoru, da se odričemo sami sebe 
i tebe sveudilj i nada sve ljubimo. Po Gospodinu 
našem Isusu Kristu, Sinu tvome koji s tobom 
živi i kraljuje po sve vijeke vjekova. Amen. 

Oče naš... 
Zdravo Marijo... 
Slava Ocu... 



OSMI DAN 


Misao iz života 

Jednom opat Antun opušteno razgovaraše 
s nekom braćom, a lovac koji bijaše nadgledao 
lov u pustinji dođe k njima. Vidje opata Antuna 
i braću gdje se zabavljaju i snebi se. 

Opat Antun reče lovcu: „Stavi strijelu u svoj 
luk i odapni je!“ On učini. „Sad odapni drugu!“ 
reče starac. „I drugu i treću...“ 

Lovac izusti: ,3udem li cijelo vrijeme 
napinjao svoj luk, puknut će.“ 

Opat Antun odvrati: „Isto tako je i s radom 
za Boga. Ako sebe prekomjerno guramo, klonut 
ćemo. Dobro je stoga s vremena na vrijeme 
olakšati svoje napore." 


Litanije u čast sv. Antuna Pustinjaka (str. 30.) 


Molitva 

Bože, ti si dao svetom Antunu opatu da ti 
služi osobitim životom u pustinji. Udijeli nam, 


41 





po njegovu zagovoru, da se odričemo sami sebe 
i tebe sveudilj i nada sve ljubimo. Po Gospodinu 
našem Isusu Kristu, Sinu tvome koji s tobom 
živi i kraljuje po sve vijeke vjekova. Amen. 

Očenaš... 

Zdravo Marijo... 

Slava Ocu... 

DEVETI DAN 


Misao iz života 

Neka braća rekoše opatu Antunu: „Htjeli 
bismo da nam kažeš koju riječ po kojoj se 
možemo spasiti." Tada starac reče: „Čuli ste 
Pismo, to vam treba biti dovoljno." Ali oni 
rekoše: „Ne možemo to učiniti." On im reče: 
„Ako ne možete okrenuti drugi obraz, barem 
strpljivo prihvatite to na tome jednome". Oni 
odvrate:, ,Ni to ne možemo učiniti." 

Na to im Antun reče: „Ako n i to ne možete 
učiniti, barem nemojte udarati druge više nego 
što biste željeli da oni vas udare." Oni rekoše: 
„Ne možemo ni to učiniti." Tada starac reče 
svom učeniku: ,Jdi, skuhaj nešto jela ovoj 
braći jer su vrlo slabi." Napokon im reče: „Ako 
ni ovo ne možete učinit, kako vam mogu 
pomoći? Sve što mogu učiniti jest da molim:" 

Molitva 

Bože, ti si dao svetom Antunu opatu da ti služi 
osobitim životom u pustinji. Udijeli nam, po 
njegovu zagovoru, da se odričemo sami sebe i 
tebe sveudilj i nada sve ljubimo. Po Gospodinu 
našem Isusu Kristu, Sinu tvome koji s tobom 
živi i kraljuje po sve vijeke vjekova. Amen. 

Očenaš... 

Zdravo Marijo... 

Slava Ocu... 

